| Medaljeoversikt |
| --- |
| Konkurrerte for Norges flagg Norge |
| Skiskyting |
| Skiskyting Norgesmesterskap |
| Gull | 2019 Ål |  Sprint  |
| Gull | 2019 Ål |  Fellesstart  |
| Bronse | 2016 Dombås |  Stafett  |
| Skiskyting Junior-VM |
| Bronse | 2015 Minsk |  Stafett  |

**Eline Grue** (født 13. mars 1996) er en norsk skiskytter som representerer Kvikne IL. Hun fikk gull på sprint og fellesstart under NM i skiskyting 2019.

Karriere
--------

### Sesongen 2014/15

Grue deltok i Sommer-NM i skiskyting 2014, og kom der på andreplass i skytefinalen i K19-klassen. Hun vant sprinten i K19-klassen, og kom på andreplass på jaktstarten, bak Ingrid Landmark Tandrevold.

Under sesongåpningen på Sjusjøen deltok hun i ungdomsklassen, og kom der på andreplass på sprinten. Hun deltok i NM i skiskyting 2015, og kom der på 13.-plass på normaldistanse og 47.-plass på sprinten, og Nord-Østerdal SSK lag 1 kom på femteplass på stafetten. Hun kom på andreplass i Norgescupen i skiskyting for junior 2014/15, i K19-klassen, bak Ingrid Landmark Tandrevold. Hun fikk også 13 poeng i Norgescupen i skiskyting 2014/15, og kom med det på 39.-plass.

Hun deltok i ungdomsklassen under Junior-VM i skiskyting 2015, og fikk der bronse på stafetten, sammen med Kristin Vaagaa Fløttum og Ingrid Landmark Tandrevold. Individuelt kom hun på 14.-plass på normaldistanse, 15.-plass på sprinten og 16.-plass på jaktstarten.

### Sesongen 2015/16

Under sesongåpningen på Sjusjøen i november 2015 kom hun på 63.-plass på sprinten og 33.-plass på fellesstarten, i seniorklassen. Hun deltok i klassen K20-21 under Junior-NM i skiskyting 2015, og fikk der sølv på normaldistansen, bak Linn Larsson, og hun kom på fjerdeplass på sprinten. Nord-Østerdal SSK vant stafetten i K17-21-klassen. Hun fikk bronse på stafetten under NM i skiskyting 2016, og individuelt kom hun på femteplass på sprinten og 18.-plass på fellesstarten.

Hun deltok i juniorklassen under Junior-VM i skiskyting 2016, og kom der på 23.-plass på normaldistanse, 40.-plass på sprinten og 45.-plass på jaktstarten. 

Hun vant klassen K20-22 under Norgescupen i skiskyting for junior 2015/16, med 302 poeng.

### Sesongen 2016/17

Under Norgescupen i skiskyting for junior 2017 kom Grue på andreplass i klassen for kvinner 20-21 år. Hun deltok i NM i skiskyting 2017, og kom der på 39.-plass på sprinten og 43.-plass på jaktstarten, og hun kom på fjerdeplass på kvinnestafetten. På miksstafetten kom hun på femteplass sammen med Nord-Østerdal SSK.

### Sesongen 2017/18

Grue deltok i sesongåpningen på Sjusjøen, og kom der på 47.-plass på sprinten og 30.-plass på fellesstarten. Under NM i skiskyting 2018 kom hun på niendeplass på normaldistansen og 21.-plass på miksstafetten. Under NM del 2 i april kom hun på sjetteplass på stafetten, og individuelt kom hun på niendeplass på sprinten og ellevteplass på den påfølgende jaktstarten, og hun kom på tiendeplass på fellesstarten.

Hun kom på fjerdeplass i Norgescupen i skiskyting 2017/18. Hun deltok også i IBU-cupen i skiskyting 2017/18, men fikk ingen poeng i IBU-cupen denne sesongen. 

### Sesongen 2018/19

Sesongstarten 2017 var som vanlig på Sjusjøen, og Grue kom denne gangen på 23.-plass på sprinten og 22.-plass på fellesstarten. Den 1. desember vant hun sesongens første norgescuprenn, som var sprinten på Geilo. Hun vant også fellesstarten dagen derpå. Hun vant sprinten og fellesstarten under NM i skiskyting 2019. Under NM del 2 kom hun på 40.-plass på normaldistansen og 13.-plass på jaktstarten. Hun representerte Norge under EM i skiskyting 2019, og kom der på 58.-plass på normaldistansen og 79.-plass på sprinten.

Hun vant Norgescupen i skiskyting 2018/19, elleve poeng foran Tonje Marie Skjelstadås. Hun fikk til sammen 122 poeng under IBU-cupen i skiskyting 2018/19, og endte der på 57.-plass.

### Sesongen 2019/20

I september 2019 deltok hun i NM i rullesksiskyting 2019 på Steinkjer, og kom der på ellevteplass på sprinten og åttendeplass på fellesstarten. Marte Olsbu Røiseland vant begge disse øvelsene. Hun kom på 33.-plass på sprinten under sesongåpningen på Sjusjøen, og hun kom på 22.-plass på fellesstarten. Hun vant Norgescupen i skiskyting 2019/20, etter blant annet to seire og fire andreplasser.

NM i skiskyting 2020 ble avlyst, grunnet koronaviruspandemien. I IBU-cupen i skiskyting 2019/20 fikk hun to tiendeplasser som beste resultat, og endte på 94.-plass totalt med 39 poeng.

### Sesongen 2020/21

Under Blinkfestivalen 2020 kom hun på andreplass på prologen til supersprinten, men endte på 13.-plass i supersprinten. Hun kom på fjerdeplass på fellesstarten. Hun deltok i NM i rulleskiskyting 2020 i september, og kom der på sjuendeplass på sprinten og ellevteplass på fellesstarten.

Resultatoversikt
----------------

### IBU-cupen i skiskyting

#### Pallplasser IBU-cupen

| Nr. | Plass | Dato | Sted | Øvelse |
| --- | --- | --- | --- | --- |
| 1 | 3. | 13. desember 2018 | Italias flagg Ridnaun | Miksstafett |
|

#### Sammenlagtstilling

| Sesong | Totalt | Normal | Sprint | Jaktstart |
| --- | --- | --- | --- | --- |
| Poeng | Plass | Poeng | Plass | Poeng | Plass | Poeng | Plass |
| 2017/18 | 0 | — | — | — | 0 | — | — | — |
| 2018/19 | 122 | 57. | 27 | 42. | 73 | 55. | 22 | 62. |
| 2019/20 | 39 | 94. | — | — | 0 | — | 5 | 90. |
| 2020/21 | — | — | — | — | — | — | — | — |

### EM i skiskyting

| Konkurranse | Normal | Sprint | Jaktstart | Stafett |
| --- | --- | --- | --- | --- |
| Belarus’ flagg 2019 Minsk | 58. | 79. | — | — |

### Junior-VM i skiskyting

| Konkurranse | Klasse | Normal | Sprint | Jaktstart | Stafett |
| --- | --- | --- | --- | --- | --- |
| Belarus’ flagg 2015 Minsk | Ungdom | 14. | 15. | 16. | **Bronse** |
| Romanias flagg 2016 Cheile Grădiștei | Junior | 23. | 40. | 45. | — |

Referanser
----------

1. ↑  Team Mesterbakeren - *Eline Grue* Arkivert 22. mars 2021 hos Wayback Machine. besøkt 22. mars 2021.
2. ↑  Norges skiskytterforbund - *Resultatliste skytekonkurranse sommer-NM 2014*, besøkt 23. mars 2021.
3. ↑  Norges skiskytterforbund - *NM rulleskiskyting - Offisiell resultatliste Steinkjer skistadion 20.09.2014*, besøkt 23. mars 2021.
4. ↑  Norges skiskytterforbund - *NM rulleskiskyting - Offisiell resultatliste Steinkjer skistadion 21.09.2014*, besøkt 23. mars 2021.
5. ↑  Norges skiskytterforbund - *Resultater 2014/15*, besøkt 23. mars 2021.
6. ↑  Norges skiskytterforbund - *Statkraft Jr. Cup - Sammenlagtliste*, besøkt 23. mars 2021.
7. ↑  Norges skiskytterforbund - *DnB Cup - Sammenlagtliste*, besøkt 23. mars 2021.
8. ↑  Norges skiskytterforbund - *Resultater 2015/16*, besøkt 23. mars 2021.
9. ↑  Timing - *Statkraft Junior Cup - K20-22*, besøkt 23. mars 2021.
10. ↑  Norges skiskytterforbund - *Resultater 2017/18*, besøkt 23. mars 2021.
11. ↑  EQ Timing - *DNB Cup - K Senior*, besøkt 23. mars 2021.
12. ↑  Norges skiskytterforbund - *Resultater 2018/19*, besøkt 23. mars 2021.
13. ↑  EQ Timing - *Norges Cup Senior 2019 - 2019 - K Senior*, besøkt 23. mars 2021.
14. ↑  IBU - *Women's IBU Cup Total Score*, besøkt 23. mars 2021.
15. ↑  Norges skiskytterforbund - *Resultater 2019/20*, besøkt 23. mars 2021.
16. ↑  IBU - *Biathlonzentrum Ridnaun Mixed 2X6+2X7.5 km relay*

Eksterne lenker
---------------

* (en) Eline Grue – IBU Rediger på Wikidata

* (en) Eline Grue – TheSports.org Rediger på Wikidata